Imtella' Novembru 15, 2021 Fl-Awstrija, madwar żewġ miljun persuna li ma tlaqqmux għall-Covid, ġew ordnati joqogħdu fi stat ta' lockdown, hekk kif il-pajjiż qed jaffaċċja żieda fl-għadd ta' każi. L-Awstrija għandha l-iktar rata baxxa ta' tilqim kontra l-Covid mill-pajjiżi tal-Punent tal-Ewropa, bil-persuni vvaċinati jlaħħqu l-65%. B'konsegwenza, għandha wkoll l-ogħla rata ta' persuni morda bil-Covid fl-Ewropa, bir-rata ta' infezzjonijiet tlaħħaq it-800 każ kull mitt elf persuna.